5.4.2011 Jurnalul Oficial al Uniunii Europene L 891 II (Acte fără caracter legislativ) ACORDURI INTERNAȚIONALE DECIZIA CONSILIULUI din 28 februarie 2011 privind semnarea, în numele Uniunii, și aplicarea provizorie a Memorandumului de cooperare NAT- 1-9406 între Statele Unite ale Americii și Uniunea Europeană (2011/209/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5), având în vedere propunerea Comisiei Europene, întrucât: (1) Comisia a negociat în numele Uniunii un memorandum de cooperare NAT-I-9406 între Statele Unite ale Americii şi Uniunea Europeană (denumit în continuare „memo- randumul”) în materie de cercetare și dezvoltare în sfera aviației civile şi anexa 1 la acesta care tratează chestiunea cooperării SESAR-NEXTGEN pentru interoperabilitatea globală, în conformitate cu Decizia Consiliului din 9 octombrie 2009 de autorizare a Comisiei în vederea deschiderii negocierilor. ( Memorandumul și anexa 1 au fost parafate la 18 iunie 2010. (3 Memorandumul şi anexa 1 ar trebui semnate şi aplicate cu titlu provizoriu, în așteptarea finalizării procedurilor pentru încheierea memorandumului. (4) Este necesar să se stabilească demersuri procedurale pentru participarea Uniunii la comitetul mixt instituit prin memorandum, pentru soluționarea litigiilor şi denunțarea anexelor și apendicelor la memorandum, ADOPTĂ PREZENTA DECIZIE: Articolul 1 Semnarea Memorandumului de cooperare NAT-I-9406 între Statele Unite ale Americii și Uniunea Europeană şi a anexei 1 la acesta se aprobă în numele Uniunii, sub rezerva încheierii memorandumului. Textul memorandumului şi cel al anexei 1 sunt ataşate la prezenta decizie. Articolul 2 Preşedintele Consiliului este autorizat să desemneze persoana (persoanele) împuternicită (împuternicite) să semneze memo- randumul și anexa 1 la acesta în numele Uniunii. Articolul 3 Până la intrarea sa în vigoare, memorandumul se aplică provizoriu de către Uniune de la data semnării acestuia. Articolul 4 (1) Comisia, asistată de reprezentanții statelor membre, reprezintă Uniunea în cadrul comitetului mixt instituit în baza articolului III din memorandum. (2)  După consultarea comitetului special desemnat de Consiliu, Comisia stabileşte poziția care trebuie adoptată de Uniune în cadrul comitetului mixt, inclusiv în ceea ce priveşte: (aj) adoptarea de anexe şi apendice suplimentare la memo- randum; (b) adoptarea de modificări aduse anexelor şi apendicelor la memorandum. Articolul 5 Comisia poate să ia toate măsurile corespunzătoare în temeiul articolelor II litera B, IV, V, VII și VIII din memorandum.